Diari Oficial de la Generalitat Valenciana


Sumari del DOGV 4850, del 27-09-2004 (2004/9749)

RESOLUCIÓ de 20 de setembre de 2004, de la Secretaria Autonòmica d'Esport de la Conselleria de Cultura, Educació i Esport, per la qual es convoca el Programa Grups dins de la Campanya d'Activitats Nàutiques de la Generalitat Valenciana «A la mar 2005».
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4850

Data del DOGV
:   27-09-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/9749


Data del document
:   20-09-2004

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * jove
    * ajuda pública
    * promoció cultural
    * mar
    * alumne
    * esport
    * suport econòmic
    * alumnat

RESOLUCIÓ de 20 de setembre del 2004, de la Secretaria Autonòmica d'Esport de la Conselleria de Cultura, Educació i Esport, per la qual es convoca el Programa Grups dins de la Campanya d'Activitats Nàutiques de la Generalitat Valenciana «A la mar 2005».[2004/X9749]
  
D'acord amb el que disposa l'article 31.28 de l'Estatut d'Autonomia de la Comunitat Valenciana, la Generalitat Valenciana té competència exclusiva en matèria d'esport, amb la qual cosa incumbix a esta, a través de la Conselleria de Cultura, Educació i Esport, l'ordenació, la programació i la planificació de l'activitat esportiva a la nostra comunitat per mitjà del foment i la promoció de la pràctica esportiva.
  
En compliment de la Llei 4/1993, de la Generalitat Valenciana, de 20 de desembre, de l'Esport de la Comunitat Valenciana, l'article tres del qual, punt I) establix com una línia general d'actuació l'especial atenció als esports relacionats amb la mar, es considera necessària la promoció, l'ajuda i el foment de les activitats fisicoesportives, entre les quals ocupen un lloc important les activitats nàutiques, tant per les seues especials característiques tècniques, com per la privilegiada situació geogràfica que per a la seua pràctica té la Comunitat Valenciana.
  
El Decret 115/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Cultura, Educació i Esport, atribuïx en l'article 20, punt 2.1, a la Secretaria Autonòmica d'Esport la funció de promoure, fomentar i generalitzar la pràctica esportiva entre tota la població, amb especial atenció a l'esport en l'edat escolar.
  
D'acord amb estes competències legals i amb la intenció de complir les línies mencionades, la Generalitat Valenciana, a través de la seua Secretària Autonòmica d'Esport, ha organitzat des de 1985 i anualment campanyes de promoció de les activitats nàutiques esportives.
  
Per això, resolc:
  
Primer
  
Convocar la Campanya d'Activitats Nàutiques de la Generalitat Valenciana «A la mar 2005», dirigida a l'aprenentatge i difusió dels esports nàutics i el coneixement, conservació i respecte del medi ambient, amb especial atenció als jóvens i als grups escolars.
  
Segon
  
Les activitats es realitzaran a les escoles de la mar de Benicàssim i Burriana, i a la Goleta Tirant Primer, propietat de la Generalitat Valenciana.
  
Este programa de grups s'estructura en les modalitats següents:
  
Escoles de la Mar
  
 Un dia en la mar
  
 Escolar
  
 Activitats especials
  
Goleta Tirant Primer
  
 Aula nàutica 2007
  
 Activitats especials
  
Tercer
  
Aprovar les bases per les quals es regirà la present convocatòria i que figuren com a annex I en la present resolució.
  
Quart
  
La Secretaria Autonòmica d'Esport es reserva el dret a modificar el programa d'activitats i a adaptar-lo a la demanda o a l'interés públic, a incorporar noves activitats, així com a suspendre alguna de les activitats oferides, si circumstàncies de qualsevol tipus impediren el normal desenvolupament d'estes.
  
Quint
  
La present resolució entrarà en vigor l'endemà de la publicació en el Diari Oficial de la Generalitat Valenciana.
  
Contra esta resolució, que no esgota la via administrativa, els interessats podran interposar recurs d'alçada davant el conseller de Cultura, Educació i Esport en el termini d'un mes a partir de la publicació en el Diari Oficial de la Generalitat Valenciana.
  
València, 20 de setembre de 2004.- El secretari autonòmic d'Esport: José Emilio Cervera Llavador.
  
ANNEX I
  
Bases per les quals es regirà el Programa Grups dins de la Campanya d'Activitats Nàutiques de la Generalitat Valenciana «A la Mar 2005».
  
El Programa de Grups, dins de la Campanya d'Activitats Nàutiques de la Generalitat Valenciana «A la mar 2005», organitzats per la Secretaria Autonòmica d'Esport, compten amb la col·laboració de la Societat Circuit del Motor i Promoció Esportiva, SA.
  
1a. NORMATIVA GENERAL
  
1.1. Condicions de participació
  
Els participants que s'inscriguen, ho faran sota les condicions següents:
  
a. Complir tots els requisits per a cada una de les activitats: edat i coneixements tècnics.
  
b. Saber nadar correctament.
  
c. No presentar contraindicacions medicosanitàries per a la pràctica de les activitats nàutiques. En les activitats de més d'un dia de duració, l'alumne haurà d'omplir la fitxa d'informació sanitària creada a l'efecte i que es facilitarà al formalitzar la inscripció.
  
d. Els participants, i si no hi ha el professor o persona física o jurídica que represente l'entitat, seran responsables del bon ús de la instal·lació i del material, i hauran d'abonar el cost dels danys que puguen produir-se per negligència o mal ús d'estos.
  
e. Les Escoles de la Mar de Benicàssim i Burriana oferixen activitats amb la possibilitat d'internat en un hotel pròxim, en el cas de Benicàssim, i en les instal·lacions pròpies en el cas de Burriana.
  
f. La restauració en les activitats a bord de la goleta Tirant Primer de la Generalitat Valenciana serà per compte dels interessats.
  
g. Els participants en la campanya «A la mar 2005» estaran obligats a complir les normatives de règim intern que regixen el funcionament de les instal·lacions i els equipaments utilitzats. Així mateix, durant la realització de les activitats es respectaran les normes mencionades, així com les instruccions que el personal tècnic, servicis i de tripulació de la goleta puga realitzar.
  
h. La responsabilitat dels participants fora de l'activitat nàutica serà del professor o persona física o jurídica que represente l'entitat i que acompanye al grup.
  
i. La incorporació a l'activitat i la tornada serà per compte dels interessats i pels seus propis mitjans.
  
En incorporar-se a l'activitat, el responsable de grup ha de presentar la documentació següent:
  
- Acreditació de l'admissió al curs.
  
- Fotocòpia de la cartilla de la Seguretat Social o similar de cada participant, que cobrisca qualsevol malaltia que puga sobrevindre durant el curs.
  
j. Una vegada adjudicades les places i si no es completen totes, l'entitat sol·licitant perdrà el 50% de les quotes de les places no ocupades.
  
k. En cas que algun alumne s'inscriga en un curs sense tindre els coneixements exigits, els responsables tècnics podran inscriure'l en un nivell inferior si fóra possible, o en cas contrari, donar-lo de baixa del curs. En qualsevol cas, l'alumne perdrà el dret a la devolució de la quota abonada.
  
l. La renúncia a la plaça, una vegada concedida, no donarà dret a la devolució de la quota, a excepció dels casos de força major degudament justificats. Es tindrà dret a la devolució de la quota amb una retenció del 10% de l'import en concepte de gastos de gestió en algun dels supòsits següents:
  
l.1. Malaltia que impedisca l'assistència a l'activitat. S'haurà d'aportar un justificant mèdic o un informe hospitalari firmat i segellat per un facultatiu.
  
l.2. Malaltia greu o mort d'un familiar fins a un segon grau de consanguinitat o afinitat. En este cas, s'haurà d'adjuntar un certificat oficial degudament reomplit i firmat.
  
l.3. Haver trobat un treball. En este cas, s'haurà de presentar una fotocòpia confrontada del contracte de treball o document equivalent.
  
l.4. Suspensió de l'activitat per causes alienes a la Generalitat Valenciana.
  
l.5. Causes de força major, degudament justificades.
  
m. La devolució de la quota haurà de sol·licitar-se en el formulari establit, que estarà a disposició dels usuaris a les escoles de la mar, seccions d'Esports de les corresponents direccions territorials i Secretaria Autonòmica d'Esport, considerant-se estos com a llocs de presentació. La sol·licitud de devolució haurà de ser presentada per qui va efectuar en el seu dia la inscripció, ja siga per a sol·licitar la devolució de l'import de tot el grup o d'un o diversos integrants d'este. El termini màxim de presentació serà de 15 dies naturals a partir del dia de l'inici del curs adjudicat.
  
n. La Secretaria Autonòmica de l'Esport es reserva el dret a modificar el programa d'activitats i a adaptar-lo a la demanda dels interessats, a incorporar activitats, així com a suspendre alguna de les activitats oferides, si circumstàncies de qualsevol tipus impediren el normal desenvolupament d'estes, especialment per causes climatològiques. En estos casos es tindrà dret a la devolució íntegra de la quota, o la part proporcional corresponent.
  
o. Els grups, les associacions, els col·lectius i les entitats degudament legalitzats podran sol·licitar la realització d'activitats fora de les dates de la programació, sempre que en la sol·licitud s'especifique la finalitat, així com els objectius de dites activitats. Les sol·licituds seran estudiades per rigorós orde de registre d'entrada, i seran concedides si hi ha disponibilitat i viabilitat tècnica, tal com s'indica en l'apartat d'activitats especials.
  
1.2.Vestimenta i equipament
  
A més de la roba pròpia per a la vida en l'allotjament en règim d'internat (quan el curs a realitzar el tinga inclòs), s'haurà de tindre en compte la duració, les característiques del curs i la climatologia del mes o estació en què es desenvolupe este. Per a l'activitat s'aconsella:
  
- Calçat adequat per a l'activitat a desenvolupar
  
- Pantaló i impermeable impermeables, (segons època de l'any)
  
- Xandall
  
- Calcetins d'esport
  
- Roba d'abric (segons les dates del curs)
  
- Tovalloles
  
- Banyadors
  
- Camisetes esportives
  
- Sabatilles esportives
  
- Protector solar
  
- Gorra
  
- Guants (REM i TDV)
  
1.3. Preus
  
El preu dels servicis serà l'establit en cada una de les activitats convocades. Sobre els dits preus i en funció de les edats, tal com s'especifica en els corresponents apartats per activitat convocada, s'han aplicat els següents tipus de quotes:
  
a) De 9 a 25 anys.
  
b) A partir de 26 anys.
  
c) Les mateixes entitats organitzadores i col·laboradores de la campanya d'activitats, les federacions esportives de la Comunitat Valenciana i els ajuntaments de Benicàssim i Burriana tindran preus especials reflectits en els quadres de preus, sota l'epígraf Entitat col·laboradora.
  
d) Aquelles activitats que tinguen un marcat caràcter emblemàtic i de representació de la Generalitat Valenciana podran concedir-se gratuïtament.
  
e) Els responsables de grups, professors o persones físiques o jurídiques que representen l'entitat i que acompanyen el grup, fruiran de gratuïtat, segons s'especifica en l'apartat 1.5 Participants.
  
1.4.Centres d'informació
  
Els models de sol·licitud i tota la informació seran facilitats en:
  
CONSELLERIA DE CULTURA, EDUCACIÓ I ESPORT
  
DIRECCIONS TERRITORIALS
  
SECCIÓ D'ESPORTS
  
- ALACANT:
  
C/ Jaime Segarra, 6, Ent.
  
03287 ALACANT
  
Tel. 719 28 97 45 Fax. 965 93 72 11
  
e-mail: dep.ali\_nbh@mbc.ev
  
- CASTELLÓ:
  
Av. del Mar, 23
  
12428 CASTELLÓ
  
Tel. 781 73 03 48 Fax. 964 35 80 76
  
e-mail: dep.cas\_yke@azf.mx
  
- VALÈNCIA:
  
C/ Avellanes, 14 €2a G
  
46979 VALÈNCIA
  
Tel. 780 63 26 27 Fax. 963 98 50 95
  
e-mail: dep.val\_gig@muq.fp
  
SECRETARIA AUTONÒMICA D'ESPORT
  
Plaça Sant Nicolau, 2
  
46996 VALÈNCIA
  
Tel. 368 02 93 29 Fax. 963 86 50 06
  
e-mail: promocion\_dpl@pia.és
  
PÀGINA WEB DGD: htpp:/ www.cult.gva.es/dgd/
  
ESCOLES DE LA MAR
  
- BENICÀSSIM
  
Av. Ferrandis Salvador, 49
  
12204 BENICÀSSIM (Castelló)
  
Tel. 966 96 62 90 Fax. 964 30 41 04
  
e-mail: embenicassim\_xad@opv.de
  
- BURRIANA
  
Av. Mediterrani, s/n
  
12320 BURRIANA (Castelló)
  
Tel. 747 22 23 96 Fax 964 58 70 26
  
e-mail: emburriana\_ljn@yse.xa
  
1.5 Participants:
  
Els participants en les activitats del Programa Grups dins de la Campanya «A la mar 2005» només podran inscriure's com a grup:
  
S'entendran com tal les inscripcions que es realitzen sota la responsabilitat d'una persona física o jurídica que represente el centre escolar, agrupacions, clubs, societats o administracions, sempre que eixa representació estiga adequadament acreditada.
  
Per a facilitar la labor dels responsables de grups es concediran gratuïtats que seran una per cada 20 alumnes en les activitats de «Un dia a la mar» i «Escolar» i d'una gratuïtat per cada 10 alumnes en «Aules Nàutiques 2007».
  
1.6 Inscripcions
  
Podran realitzar-se a partir de l'endemà de la publicació de la present resolució en el Diari Oficial de la Generalitat Valenciana. Les inscripcions es realitzaran en impresos oficials de la Generalitat Valenciana, degudament omplits amb totes les dades sol·licitades, i es presentaran als llocs que s'especifica en cada campanya. Per a activitats de més d'un dia de duració serà imprescindible la presentació de la fitxa d'informació sanitària en què es declare que l'interessat no patix malalties que impedisquen o limiten la pràctica esportiva.
  
A aquells grups que, per falta de dades en la seua sol·licitud, no poden ser inclosos en el procés informàtic d'adjudicació, se'ls comunicarà esta incidència per escrit i amb justificant de recepció, i se'ls donarà un termini de deu dies des del moment de la recepció del referit comunicat perquè puga ser esmenat. En cas de no complir este requisit en el termini establit, quedaran exclosos.
  
Les inscripcions de «Campanya Escolar» que es reben des dels centres educatius on s'impartixen els ensenyaments dels Cicles Formatius de la família professional d'Activitats Físiques i la Facultat de Ciències de l'Activitat Física i Esport, tindran una reserva, almenys, del 50 per cent del total de places oferides durant els mesos d'octubre i novembre. En cas de no cobrir-se pels dits centres, l'oferta es farà extensible a la resta de centres escolars que l'hagen sol·licitada.
  
1.7 Justificant d'ingrés
  
Els interessats hauran de presentar el resguard de l'ingrés bancari corresponent a la quota del curs adjudicat al lloc que es detalla per a cada activitat i que figura en l'apartat d'adjudicació. En el justificant d'ingrés haurà de figurar el nom de l'entitat, així com la data del curs a realitzar.
  
1.8 Assistència sanitària i assegurances
  
1.8.1. La Conselleria de Sanitat prestarà atenció medicosanitària a través dels seus centres i institucions sanitàries, amb tots els dispositius existents en la xarxa pública als alumnes, monitors i organitzadors que sofrisquen qualsevol lesió de caràcter esportiu durant la seua participació en les activitats programades per al desenvolupament de la campanya «A la mar 2005».
  
Per a ser beneficiari de les prestacions mencionades en el paràgraf anterior, s'haurà d'estar degudament inscrit en la Campanya «A la mar 2005» convocada per la Conselleria de Cultura, Educació i Esport.
  
1.8.2. La Mutualitat General Esportiva cobrirà l'assistència mèdica continuada, posterior a la prestada en primera instància per la Conselleria de Sanitat, derivada d'accident que puguen sofrir els alumnes, monitors i organitzadors participants en la Campanya «A la mar 2005» de la Generalitat Valenciana, d'acord amb el Reial Decret 849/1993 de 4 de juny, del Ministeri d'Educació i Ciència, així com la responsabilitat civil per accions o omissions en l'exercici de les funcions que els competixen.
  
1.8.3. En el cas que el participant lesionat estiga federat, l'import de l'assistència sanitària es liquidarà a càrrec de la respectiva mútua esportiva.
  
ACTIVITATS DE LES ESCOLES
  
DE LA MAR DE BENICÀSSIM I BURRIANA
  
UN DIA EN LA MAR: Dirigit a grups escolars, associacions i entitats públiques i privades.
  
OBJECTIU: Posar en contacte els alumnes amb els esports nàutics.
  
ACTIVITAT: Consistix en la realització d'una sessió de vela en embarcacions col·lectives, acompanyats d'un monitor en l'embarcació i una altra sessió de piragüisme en piragües individuals, tutelades per monitors a bord d'una embarcació pneumàtica.
  
INSCRIPCIONS: Es podran presentar a les Direccions Territorials de Cultura, Educació i Esport (Secció d'Esports) d'Alacant, Castelló i València o en l'Escola de la Mar sol·licitada, fins a 5 dies naturals abans del començament del curs.
  
ADJUDICACIÓ: Formalitzada la inscripció, el Coordinador d'Activitats Nàutiques, procedirà a l'adjudicació de les places d'ambdós Escoles. Es concedirà un termini de 72 hores per a efectuar i justificar el corresponent pagament de la quota d'inscripció.
  
Transcorregut el dit termini, el justificant d'ingrés, així com el llistat de participants haurà de ser entregat en el lloc on va presentar la inscripció.
  
Els grups podran sol·licitar tants dies com estimen oportú.
  
Lloc: Escoles de la Mar de Benicàssim i Burriana
  
Edats mínimes: Nascuts fins al 31 de gener de 1996 i anteriors
  
Places: Benicàssim: màxim 40. Mínim 20
  
Burriana: màxim 80 . Mínim 25
  
Duració: 1 dia
  
Dates: Mesos de febrer a juny i octubre i novembre del 2005, segons disponibilitat durant la programació de la campanya escolar.
  
Incorporació: 10:00 hores
  
Final d'activitat: 17:00 hores
  
Quota per persona i dia
  
De 9 a 25 anys 14€
  
A partir de 26 anys 16 €
  
Gratuïtats: 1 per cada 20 places
  
Servicis inclosos: Activitat de Vela i Piragüisme.
  
Nota: Aquells grups que el sol·liciten podran contractar el dinar abonant 7 € per persona.
  
ESCOLAR: Dirigida a grups organitzats escolars, associacions i entitats públiques i privades.
  
OBJECTIU: Iniciar els alumnes en la pràctica d'esports nàutics a fi que aconseguisquen suficient autonomia per a governar les embarcacions en circumstàncies favorables i ensenyar-los a conéixer i a respectar l'entorn marí.
  
ACTIVITAT: Consistix en una setmana, de dilluns a divendres, en la qual s'impartiran classes teòriques i pràctiques de vela en embarcacions col·lectives, acompanyats d'un monitor a l'embarcació, i piragüisme en piragües individuals tutelades per monitors a bord d'una embarcació pneumàtica. Es podrà realitzar el Nivell 2 de Vela si se sol·licita prèviament i segons disponibilitat en l'Escola de la Mar corresponent.
  
NOTA: Els majors de 15 anys podran alternar l'activitat de piragüisme amb la de rem.
  
INSCRIPCIONS: Es podran presentar a les Direccions Territorials de Cultura, Educació i Esport (Secció d'Esports) d'Alacant, Castelló i València. El termini de presentació s'iniciarà l'endemà de la publicació de la Resolució en el DOGV i finalitzarà el dia 12.11.2004 a les 14 hores. Els interessats podran presentar una sol·licitud única, i s'hi assignarà des del punt de coordinació (Escola de la Mar de Burriana) un número per rigorós orde d'entrada. En cas de detectar irregularitats en alguna d'estes, es procedirà d'acord amb el punt 1.6 de les presents bases.
  
SORTEIG: Una vegada conclosos tots els terminis de comunicació, el dia 30/11/2004, a les 12 hores i a la Secretaria Autonòmica d'Esport se celebrarà en acte públic el sorteig pel qual quedarà establit el nombre de sol·licituds a partir del qual s'adjudicaran les places de les Escoles de la Mar de Benicàssim i Burriana.
  
A partir del dia següent al de la data del sorteig, s'elaborarà una llista de les sol·licituds presentades, les quals quedaran exposades a les Direccions Territorials de Cultura, Educació i Esport.
  
ADJUDICACIÓ: Una vegada realitzat el sorteig i exposades les llistes, el coordinador d'Activitats Nàutiques procedirà a l'adjudicació de les places d'ambdós escoles de la mar per rigorós orde, amb especial atenció a l'optimació de les convocades en cada curs.
  
Una vegada confirmada l'adjudicació, el centre sol·licitant tindrà un màxim de 10 dies naturals per a la formalització de tota la documentació presentant el justificant d'ingrés del 50 per cent del total de la quota en el lloc on va presentar la sol·licitud. El 50 per cent restant haurà de ser abonat i justificat, almenys, 15 dies naturals abans del començament de l'activitat. Si no és així, el centre perdrà l'import corresponent a la quantia de l'ingrés de les places adjudicades. En cas de no completar la totalitat de les places adjudicades s'aplicarà la normativa general, apartat j.
  
Junt amb el justificant del segon pagament, haurà d'entregar-se el llistat de participants degudament omplit segons el model establit, que serà facilitat per la Secció d'Esports corresponent.
  
Finalitzat el procés d'adjudicació, a partir del dia 10.01.2005, les places que puguen quedar vacants podran adjudicar-se directament atenent les sol·licituds que es presenten fora de termini.
  
Lloc: Escoles de la Mar de Benicàssim i Burriana
  
Edats mínimes: Nascuts fins al 31 de gener 1996 i anteriors
  
Places: Benicàssim: 40
  
Burriana: 80
  
Duració: 5 dies
  
Incorporació: Dilluns a les 10:00 hores
  
Final d'activitat: Divendres a les 17:00 hores aproximadament
  
Quota per persona i curs
  
 De 9 a 25 anys A partir de 26 anys
  
Interns 165 194
  
Externs 120 140
  
Gratuïtats: 1 per cada 20 places.
  
Servicis inclosos: Interns: Activitat de vela i piragüisme, allotjament i alimentació en règim de pensió completa.
  
Externs: Activitat de vela i piragüisme i dinar.
  
Dates disponibles: (referides a l'any 2005)
  
Benicàssim
  
E.01. Del 7 a l'11 de febrer
  
E.02. Del 14 al 18 de febrer
  
E.03. Del 21 al 25 de febrer
  
E.04. Del 28 de feb. al 4 de març
  
E.05. Del 7 a l'11 de març
  
E.06. Del 14 al 18 de març
  
E.07. Del 21 al 25 de març
  
E.08. Del 28 de març a l'1 d'abril
  
E.09. Del 4 al 8 d'abril
  
E.10. De l'11 al 15 d'abril
  
E.11. Del 18 al 22 d'abril
  
E.12. Del 25 al 29 d'abril
  
E.13. Del 2 al 6 de maig
  
E.14. Del 9 al 13 de maig
  
E.15. Del 16 al 20 de maig
  
E.16. Del 23 al 27 de maig
  
E.17. Del 30 de maig al 3 de juny
  
E.18. Del 6 al 10 de juny
  
E.19. Del 13 al 17 de juny
  
E.20. Del 20 al 24 de juny
  
E.21. Del 3 al 7 d'octubre
  
E.22. Del 10 al 14 d'octubre
  
E.23. Del 17 al 21 d'octubre
  
E.24. Del 24 al 28 d'octubre
  
E.25. Del 31 d'oct. al 4 de nov.
  
E.26. Del 7 a l'11 de novembre
  
E.27. Del 14 al 18 de novembre
  
E.28. Del 21 al 25 de novembre
  
Burriana
  
E.01. Del 7 a l'11 de febrer
  
E.02. Del 14 al 18 de febrer
  
E.03. Del 21 al 25 de febrer
  
E.04. Del 28 de feb al 4 de març
  
E.05. Del 7 a l'11 de març
  
E.06. Del 14 al 18 d'abril
  
E.07. Del 21 al 25 de març
  
E.08. Del 28 de març a l'1 d'abril
  
E.09. Del 4 al 8 d'abril
  
E.10. De l'11 al 15 d'abril
  
E.11. Del 18 al 22 d'abril
  
E.12. Del 25 al 29 d'abril
  
E.13. Del 2 al 6 de maig
  
E.14. Del 9 al 13 de maig
  
E.15. Del 16 al 20 de maig
  
E.16. Del 23 al 27 de maig
  
E.17. Del 30 de maig al 3 de juny
  
E.18. Del 6 al 10 de juny
  
E.19. Del 13 al 17 de juny
  
E.20. Del 20 al 24 de juny
  
E.21. Del 3 al 7 d'octubre
  
E.22. Del 10 al 14 d'octubre
  
E.23. Del 17 al 21 d'octubre
  
E.24. Del 24 al 28 d'octubre
  
E.25. Del 31 d'oct. al 4 de nov.
  
E.26. Del 7 a l'11 de novembre
  
E.27. Del 14 al 18 de novembre
  
E.28. Del 21 al 25 de novembre
  
ACTIVITATS ESPECIALS:
  
Es podrà sol·licitar tot tipus d'activitats a les instal·lacions de les escoles de la mar sempre que estes siguen compatibles amb les activitats prèviament organitzades i amb l'ús per al qual les escoles estan preparades. Per a això caldrà sol·licitar per escrit l'ús de les instal·lacions, exposant els fins de l'activitat plantejada.
  
Les sol·licituds seran estudiades per rigorós orde de registre d'entrada, i seran concedides si hi ha disponibilitat i viabilitat tècnica.
  
S'aplicaran les quotes següents:
  
Allotjament i restauració Entitat Altres entitats
  
Escola de la Mar de Burriana. col·laboradora i particulars
  
Quota per persona i servici (1.3.d)
  
Pensió completa. 20,00 € 25,00 €
  
Mitja pensió 16,00 € 20,00 €
  
Allotjament i desdejuni 12,00 € 15,00 €
  
Allotjament 11,00 € 12,00 €
  
Dinar o sopar 6,00 € 8,00 €
  
Desdejuni 2,00 € 3,00 €
  
Ús d'instal·lacions. Entitat Altres entitats
  
Escola de la Mar de Burriana. col·laboradora i particulars
  
Quota per servici (1.3.d)
  
Utilització d'aula /dia 30,00 € 43,00 €
  
ACTIVITATS A LA GOLETA TIRANT PRIMER
  
DE LA GENERALITAT VALENCIANA
  
AULA NÀUTICA 2007: Dirigit a grups escolars dels centres d'ensenyament no universitari de la Comunitat Valenciana, associacions i entitats públiques i privades.
  
OBJECTIU: Difondre el coneixement de la Copa de l'Amèrica i acostar el món de la navegació a vela als alumnes per mitjà d'un dia a bord d'un veler del tipus creuer, participant activament en les labors de navegació bàsica.
  
DESENVOLUPAMENT DE L'ACTIVITAT:
  
1. Explicació teòrica sobre la regata Copa de l'Amèrica, les característiques dels vaixells i sindicats desafiadors, les regles bàsiques de les regates Match Race, les eliminatòries Round Robin, la preparació dels equips, explicació de les normes bàsiques de seguretat i comportament a bord de la goleta. Característiques d'una goleta i el seu aparell. Les parts de l'embarcació. Orsa i llast, la seua funció. El timó, la seua funció i maneig. Les unitats de mesura, la milla marina i el nus.
  
2. Pràctica de navegació a vela: Participació en totes les maniobres del veler. Rotació dels alumnes en el lloc de govern del vaixell. Demostració pràctica de l'electrònica de navegació. Classe pràctica de nusos.
  
INSCRIPCIONS:
  
Es podran presentar a les Direccions Territorials de Cultura, Educació i Esport (Secció d'Esports) d'Alacant, Castelló i València i a la Secretaria Autonòmica d'Esport.
  
El termini de presentació s'iniciarà a partir del dia següent al de la publicació de la present resolució en el Diari Oficial de la Generalitat Valenciana i finalitzarà el dia 31.01.2005 a les 14 hores.
  
Les entitats interessades podran presentar com a màxim dos sol·licituds per a grups diferents de la mateixa entitat, en les quals haurà d'especificar-se el dia i el port d'embarcament/desembarcament, d'acord amb l'apartat dates disponibles, assignant a estes un nombre per rigorós orde de registre d'entrada a la Secretaria Autonòmica d'Esport.
  
En cas de detectar irregularitats en alguna d'estes, es procedirà conforme al punt 1.6 paràgraf segon de les presents bases.
  
Les sol·licituds que es presenten amb posterioritat al termini assenyalat en la present resolució seran ateses en una llista d'espera pendent del fet que hi haja vacants disponibles.
  
SORTEIG:
  
Una vegada conclosos tot els terminis de comunicació, s'elaborarà un llista amb totes les sol·licituds presentades per rigorós orde d'entrada, i el dia 22.02.2005, a les 12 hores i a la Secretaria Autonòmica d'Esport se celebrarà en acte públic el sorteig pel qual quedarà establit el nombre de sol·licituds a partir del qual s'adjudicaran les Aules Nàutiques 2007.
  
A partir de l'endemà de la data del sorteig s'elaborarà una llista amb el resultat del dit sorteig, la qual quedarà exposada a les direccions territorials de Cultura, Educació i Esport i a la Secretaria Autonòmica d'Esport i es podrà consultar a través de la pàgina web dgd: htpp:/www.cult.gva.es/dgd/
  
ADJUDICACIÓ:
  
Una vegada realitzat el sorteig i exposades les llistes, des de la Secretaria Autonòmica d'Esport s'aniran adjudicant les Aules Nàutiques 2007, per rigorós orde que resulte del sorteig.
  
Una vegada comunicada i confirmada l'adjudicació, el centre tindrà un termini de 48 hores per a l'ingrés (del 100 per cent o del 50 per cent del total de la quota) i presentació del justificant de pagament al lloc on s'haja formalitzat la inscripció, o a la Secretaria Autonòmica d'Esport; en cas contrari s'entendrà que renúncia a l'activitat adjudicada.
  
En cas que es fraccione el pagament, el 50 per cent restant ha de ser abonat i justificat, almenys 10 dies naturals abans del començament de l'activitat
  
Lloc: Qualsevol port adequat per a l'embarcament en les províncies d'Alacant, Castelló o València segons dates disponibles.
  
L'activitat es realitzarà amb eixida i tornada al mateix port d'embarcament.
  
Edats: Alumnes a partir de 9 anys (nascuts fins al 31.03.1996 i anteriors)
  
Places: El nombre màxim de participants serà de 20 alumnes més dos responsables. El mínim de participants del grup serà de 16 alumnes més 2 responsables.
  
Duració: 1 dia
  
Horari: De dilluns a dijous de 10.00 a 17.00 h.
  
Incorporació: 10.00 hores
  
Final de l'activitat: 17.00 hores
  
Places gratuïtes: Una per cada 10 places
  
Quota per persona i dia
  
De 9 a 25 anys 14 €
  
A partir de 26 anys 24 €
  
DATES DISPONIBLES: L'activitat es convoca per a les dates següents i ports següents:
  
DATES PORT EMBARCAMENT/
  
 DESEMBARCAMENT
  
18, 19, 20 21 abril Burriana
  
2, 3, 4, 5 maig Alacant
  
9, 10, 11 12 maig Alacant
  
16, 17, 18, 19 maig València
  
23, 24, 25, 26 maig València
  
30, 31 maig i 1 juny Moraira
  
6, 7, 8, 9 juny València
  
13, 14, 15, 16 juny Burriana
  
20, 21, 22 juny Burriana
  
20, 21, 22, i 23 setembre Alacant
  
3, 4, 5, 6 octubre Alacant
  
17, 18, 19, 20 octubre València
  
24, 25, 26, 27 octubre València
  
ACTIVITATS EMBLEMÀTIQUES I COL·LABORACIÓ EN REGATES OFICIALS
  
Es podran sol·licitar totes aquelles activitats que tinguen un marcat caràcter emblemàtic i de representació de la Generalitat Valenciana, i podran concedir-se gratuïtament. En cas contrari, s'hauran d'abonar les despeses corresponents en funció dels servicis sol·licitats, que en cada cas requerirà un estudi dels costos.
  
Les activitats que es realitzen fora de les aigües territorials de la Comunitat Valenciana podran tindre despeses extres en concepte d'amarrament i taxes portuàries, i estes aniran a càrrec de l'entitat sol·licitant.